ชมรมรัก คลับมหาสนุก

**ชมรมรัก คลับมหาสนุก** (; ) เป็นการ์ตูนญี่ปุ่นแนวโชโจะ เรื่องและภาพโดยบิสโก ฮาโตริ ลงตีพิมพ์ในนิตยสาร LaLa ของสำนักพิมพ์ฮาคุเซนฉะ ตั้งแต่ปี พ.ศ. 2545 ต่อมาได้รับการสร้างเป็นดราม่าซีดี ในปี พ.ศ. 2546-2548 (ไม่ได้ออกวางขายทั่วไป) และสร้างเป็นอนิเมะ ในปี พ.ศ. 2549 ความยาวทั้งหมด 26 ตอนจบ นอกจากนี้ยังถูกดัดแปลงเป็นเกมสำหรับเครื่องเพลย์สเตชัน 2 และนินเทนโดดีเอส รวมถึงดัดแปลงเป็นซีรีส์และภาพยนตร์ในชื่อเรื่องว่า *[[Ouran High School Host Club (film)|Ouran High School Host Club]]* ด้วย

ในประเทศไทย ชมรมรัก คลับมหาสนุก ได้รับลิขสิทธิ์จัดพิมพ์โดยบงกช พับลิชชิ่ง และออกจำหน่ายฉบับอนิเมะลิขสิทธิ์ในรูปแบบวีซีดี-ดีวีดีลิขสิทธิ์โดยเดกซ์

## เรื่องย่อ
ฟุจิโอกะ ฮารุฮิ เด็กสาวนักเรียนทุนที่สอบเข้าไปเรียนในโรงเรียนมัธยมปลายโอรันที่เต็มไปด้วยบรรดาคุณหนูไฮโซ แต่เพราะในวันแรกเธอต้องตัดผมสั้นเหมือนผู้ชายเพราะมีเด็กเอาหมากฝรั่งมาติดที่ผม แล้วยังทำคอนแทคเลนส์หาย แถมยังไม่มีเงินซื้อชุดนักเรียนจึงใช้ชุดเก่าของคุณพ่อหลังจากแม่เสียชีวิตซึ่งเป็นชุดผู้ชาย ทำให้ฮารุฮิถูกเข้าใจผิดว่าเป็นผู้ชาย แล้วยังต้องเข้ามาเป็นสมาชิกของโฮสต์ต์คลับเพราะไปทำแจกันของชมรมที่ราคา 8 ล้านเยนแตก แต่หลังจากที่ทุกคนรู้ว่าฮารุฮิเป็นผู้หญิง จึงต้องช่วยกันปิดเรื่องนั้นเป็นความลับ จนทำให้เกิดเรื่องราวมากมายขึ้นกับชีวิตของฮารุฮิ หลังจากได้เข้ามาอยู่ที่ โฮสต์คลับแห่งนี้

## ตัวละคร
### ตัวละครหลัก
;ฟุจิโอกะ ฮารุฮิ () ให้เสียงโดย:  Maaya Sakamoto,  วิภาดา จตุยศพร
:เป็นนักเรียนทุน อัจฉริยะ หน้าตาดี มีคนเอ็นดูเยอะ เรียนเก่ง อยู่ ม.4 แต่ยากจน จุดขายคือใส ซื่อเดิมเคยผมยาวถึงกลางหลังน่ารักมาก แต่เนื่องจากวันก่อนโรงเรียนเปิดเทอม มีเด็กเอาหมากฝรั่งมาติดผม ซึ่งยากที่จะเอาออกได้ เลยแก้ปัญหาโดยการตัดผมให้สั้นไปเลย แต่ในวันแรกที่เข้าเรียน ฮารุฮิไปทำแจกันรูเน่ของชมรมโฮสต์ที่จะเอามาประมูลในงานโรงเรียนราคา 8 ล้านเยนแตก  ซ้ำยังถูก ทามากิ ประธานชมรม เข้าใจผิดคิดว่าเป็นผู้ชาย เลยโดนดึงให้มาเข้าร่วมชมรม ทำงานเป็นโฮสต์เพื่อใช้หนี้ มีจุดขายคือ ความใสซื่อ เป็นธรรมชาติ นิสัย เย็นชามากไม่ค่อยพูด ไม่กลัวทุกสิ่งทุกอย่าง นอกจากฟ้าร้อง และยังถูกเด็กโรงเรียนสตรีโรแบร์เรียต์อยากได้มาเป็นคนในซึกะคลับ

;สุโอ ทามากิ () ให้เสียงโดย:  Mamoru Miyano,  อิทธิพล มามีเกตุ
:ประธาน (คิง) แห่งชมรมโฮสต์ อยู่ ม.5 และชอบบอกว่าตัวเองเป็นพ่อของฮารุฮิ เชื้อชาติลูกครึ่ง ฝรั่งเศส-ญี่ปุ่น(บิดาชื่อสุโอ ยูซุรุ  มารดาชื่อ อันน์ โซฟี) วิชาที่ชอบคือ ภาษาอังกฤษ ภาษาฝรั่งเศส ประวัติศาสตร์ของญี่ปุ่น แอบชอบฮารุฮิอยู่ในใจ แต่ด้วยความบื้อเลยไม่รู้ตัว ลักษณะภายนอกเหมือนเป็นคนที่มีเล่ห์เหลี่ยมและเจ้าชู้แต่จริงๆแล้วทามากิ เป็นคนที่ใสซื่อ ติงต๊องอย่างถึงที่สุด และชอบช่วยเหลือผู้อื่น มักแสดงอารมณ์อย่างตรงไปตรงมา ไม่มีพิษภัยต่อใครๆ เป็นคนที่รู้ว่าฮารุฮิเป็นผู้หญิงเป็นคนสุดท้าย(ถ้าไม่เห็นฮารุฮิตอนแต่งตัวก็คงจะไม่รู้) ทามากิมักชอบทำหน้าตาออดอ้อนแบบลูกสุนัขเพื่อให้คนอื่นสนใจในตัวของเขา  จุดขายคือ บุคลิกแบบเจ้าชาย นิสัย ชอบเอาใจผู้หญิง

;โอโทริ เคียวยะ () ให้เสียงโดย:  Masaya Matsukaze,  มนูญ เรืองเชื้อเหมือน
:รองประธานชมรมโฮสต์ แท้จริงแล้วเป็นเงาประธานชมรมอยู่เบื้องหลัง ฉลาด หลักแหลม อยู่ ม.5 มีนิสัยชอบจดเหตุการณ์ทุกอย่าง และเป็นผู้คำนวณค่าใช้จ่ายของชมรมทุกอย่าง  จุดขายคือ บุคลิกที่เคร่งขรึม โดนทามากิ บอกว่าเป็นแม่ เป็นคนแรกที่รู้ว่าฮารุฮิเป็นผู้หญิง เคียวยะยังมีฉายาอีกว่า ปีศาจความดันต่ำ เพราะเป็นคนที่เกลียดการตื่นแต่เช้ามากๆ และทามากิตั้งข้อสังเกตว่าการที่เคียวยะมีกรุ๊ปเลือดเดียวกับมิสึคุนิ จึงทำให้ทั้งคู่เกลียดการตื่นเช้า

;ฮิตาจิอิน ฮิคารุ  () ให้เสียงโดย:  Kenichi Suzumura,  ภัทรวุฒิ สมุทรนาวี
:เป็นแฝดพี่ นิสัยชอบคิดว่าคนอื่นเป็นของเล่น ชอบเล่นเป็น "ฝ่ายรุก" กับน้องชายฝาแฝด อยู่ ม.4 จุดขายคือ บุคลิกแบบปิศาจน้อยตัวแสบ และคู่แฝดโฮโม (ความรักต้องห้ามของพี่น้อง) กับคาโอรุ ถึงจะเป็นปีศาจน้อยตัวแสบ ฮิคารุก็ชอบฮารุฮิ แต่ด้วยความบื้อเลยไม่รู้ตัวเช่นเดียวกับทามากิ

;ฮิตาจิอิน คาโอรุ () ให้เสียงโดย:  Yoshinori Fujita,  ธนกฤต เจนคลองธรรม
:เป็นแฝดน้อง มีนิสัยและความชอบในเรื่องต่างๆ เหมือนกับแฝดพี่ และมักจะรับบทเป็น "ฝ่ายรับ" อยู่ ม.4 จุดขายคือ รับเก่ง บุคลิกแบบปิศาจน้อยตัวแสบ และคู่แฝดโฮโม (ความรักต้องห้ามของพี่น้อง) กับฮิคารุ แอบชอบฮารุฮิ(รู้ตัวเอง)แต่ยอมถอยให้ฮิคารุ แต่ก็ยังชอบฮารุฮิ

;ฮานิโนะสึกะ มิตสึคุนิ ()  Ayaka Saitō,  อรุณี นันทิวาส
:ทุกคนมักจะเรียกว่า "รุ่นพี่ฮันนี่" อยู่ ม.6 ชอบกินขนมเค้กได้ตลอดเวลาจนกลายเป็นอาหารหลักในแต่ละวัน และชอบของน่ารักๆ โดยเฉพาะตุ๊กตากระต่ายสีชมพู แต่เห็นน่ารักแบบนี้ ความจริงในสมัย ม.ต้น เคยเป็นถึงแชมป์ยูโดและคาราเต้ ระดับประเทศมาแล้ว มักมีปัญหาฟันผุบ่อยครั้งเนื่องจากไม่ยอมแปรงฟันหลังจากทานขนมเค้กในทุกมื้อ จุดขายคือ บุคลิกแบบหนุ่มน้อยน่ารัก นิสัย ชอบอุ้มตุ๊กตา และเป็นอีกคนที่เกลียดการตื่นเช้าเหมือนกัน จึงมีชื่ออีกชื่อหนึ่งว่า ปีศาจความดันต่ำเบอร์หนึ่ง หรือสัตว์ร้ายความดันต่ำ เพราะเมื่อตื่นมาจะอารมณ์บูด แลวถ้าใครไปกวนจะเจออะไรที่น่ากลัวมาก แต่ก็ตื่นเช้าทุกๆวัน ถูกฮานิโนสุกะ ยาสืจิกะ(จิกะจัง)น้องชายของตัวเองเรียกว่าเอเลี่ยน เพราะทานเค้กได้ตลอดเวลา ไม่เว้นแม้แต่ตอนดึก มีวันกินเค้กมื้อพิเศษตอนกลางดีก สามารถกินเค้กตามอาหารเย็นอีก3ก้อนได้สบายๆ  และเพราะในรอบ4ปีจะมีวันที่29กุมภาพันธ์(ซึ่งเป็นวันเกิดของมิสึคุนิ)เพียงครั้งเดียวทำให้มิสึคุนิไม่ยอมโต และทามากิตั้งข้อสังเกตว่าการที่มิสึคุนิมีกรุ๊ปเลือดเดียวกับเคียวยะ จึงทำให้ทั้งคู่เกลียดการตื่นเช้า

;โมริโนะสึกะ ทาคาชิ ()  Daisuke Kirii,  ไกวัล วัฒนไกร
:ทุกคนจะเรียกว่า "รุ่นพี่โมริ" คอยติดตามรุ่นพี่ฮันนี่มาตั้งแต่เด็ก อยู่ ม.6 เนื่องจากในอดีต ตระกูลโมริโนะสึกะ เป็นผู้รับใช้ของตระกูลฮานิโนะสึกะ แต่ปัจจุบันทั้งสองตระกูลนี้มีความเกี่ยวพันทางสายเลือด เนื่องจากคนใน 2 รุ่นก่อนแต่งงานกัน ดังนั้นรุ่นพี่โมริจึงอยู่ในสถานะเป็น "ลูกพี่ลูกน้อง" กับรุ่นพี่ฮันนี่ สมัยอยู่ ม.ต้น เป็นถึงแชมป์เคนโด้ระดับประเทศมาแล้ว จุดขายคือ บุคลิกเถื่อนแต่เร้าใจ (Wild Type)
และ รักรุ่นพี่ฮันนี่มากถืงขนาดรุ่นพี่ฮันนี่ทำอะไรจะยอมทุกอย่าง(ในเรื่องที่ถูกต้อง)

### ตัวละครประกอบ
* อายาโนะโคจิ (ตอนที่ 1 เล่ม 1)
* คาสึงาซากิ คานาโกะ,สุซุชิมะ โอโอรุ (ตอนที่ 2 เล่ม 1)
* โฮชาคุจิ เร็นเงะ - เดินทางมาจากฝรั่งเศส เพราะว่าชื่นชอบ โอโทริ เคียวยะ มีหน้าที่เป็นผู้จัดการชมรม(พูดเองเออเอง)(ตอนที่ 3 เล่ม 1,ตอนที่ 1 เล่ม 6)
* เนโกะซาว่า อุเมะฮิโตะ - หัวหน่าชมรมมนต์ดำซึ่งแพ้แสงอย่างสุดๆจนต้องใส่วิกและผ้าคลุมสีดำ (ตอนที่ 5 เล่ม 2,ตอนที่ 8 เล่ม 3)
* ทาคาโอจิ ชิโร่ (ตอนที่ 6 เล่ม 2)
* คามิชิโระ ฮินะ (ตอนที่ 6 เล่ม 2)
* อามาคุสะ เบนิโอะ, มาอิฮาระ จิซึรุ, ซึวาบุกิ ฮินาโกะ - พวกซึกะคลับ (ตอนที่ 10 เล่ม 3)
* แม่มดที่อยู่บนยอดตึกรวม (ฮิคารุและคาโอรุรวมหัวกันหลอกฮารุฮิ) (ตอนที่ 12 เล่ม 3)
* ฟุจิโอกะ ริวอิจิ - คุณพ่อของฮารุฮิ (ตอนที่ 13 เล่ม 4)
* โคมัตสึซาว่า อากิระ,ซาเคียว โทโมจิกะ, อุเคียว จิคาเงะ - ชมรมหนังสือพิมพ์ (ตอนที่ 16 เล่ม 4)
* มัตสึไดระ โทชิโยริ (ตอนที่ 1 เล่ม 6)
* มัตสึยามะ คานัน - รองประธานนักเรียน เป็นคู่มั่นของคุเสะ(ตอนที่ 1,2 เล่ม 6)
* คุเสะ ทาเคชิ - เป็นประทานชมรมอเมริกันฟุตบอล คู่ปรับที่มีความแค้นส่วนตัวตั้งแต่สมันอนุบาลของเคียวยะ(ชอบแทะเปลือกส้ม) (ตอนที่ 1,2 เล่ม 6)
* โทโกอิง มาโคโตะ - ประทานนักเรียนเป็นโรคกระเพาะ(ตอนที่ 1,2 เล่ม 6)
* ทารุมิ ฮายาโตะ (ตอนที่ 1,2 เล่ม 6)
* ชิโด ฟุยุมิ - พี่ของเคียวยะ (ตอนที่ 2 เล่ม 6)
* คาซาโนดะ ริสึ - พวกโฮสคลับเรียกว่าบอซซาโนวาจี้คุง (ตอนที่ 3 เล่ม 8)
* เซ็นโด เท็ตสึยะ - ลูกน้องของคาซาโนดะ (ตอนที่ 3 เล่ม 8)
* ยาสุมุระ เมย์จัง - ลูกของมิสุสุจจิ (เล่ม10)

## รายชื่อตอน

ตอนที่1 ตั้งแต่วันนี้ไปนายจงเป็นโฮสต์ซะ!

ตอนที่2 งานของโฮสต์คลับม.ปลาย

ตอนที่3 ระวังการตรวจร่างกายเอาไว้ให้ดี

ตอนที่4 การจู่โจมของผู้จัดการหญิง

ตอนที่5 คู่แฝดบาดหมาง

ตอนที่6 โฮสต์จอมซนวัยกระเตาะ

ตอนที่7 จังเกอร์พูลSOS

ตอนที่8 อาทิตย์ ทะเล และเหล่าโฮสต์

ตอนที่9 การท้าทายจากโรงเรียนสตรีโรแบร์เรีย

ตอนที่10 หนึ่งวันของบ้านฟุจิโอกะ

ตอนที่11 คุณพี่คือเจ้าชาย

ตอนที่12 สามวันห้ามหวานของรุ่นพี่ฮันนี่

ตอนที่13 ฮารุฮิท่องแดนมหัศจรรย์

ตอนที่14 ตามล่าหาข่าวเหล่าโฮสต์คลับ

ตอนที่15 ศึกแข่งสร้างความสดใสที่คารุอิซาวะ

ตอนที่16 เมื่อฮารุฮิกับฮิคารุเดทกันครั้งแรก

ตอนที่17 วันหยุดอันไม่โสภาของเคียวยะ

ตอนที่18 ประกาศท้าสู้จากจิกะคุงถึงฮันนี่

ตอนที่19 การโต้กลับของโรงเรียนสตรีโรแบร์เรีย

ตอนที่20 ประตูที่สองแฝดได้เปิดออก

ตอนที่21 จนกว่าจะถึงวันที่กลับคืนเป็นฟักทอง

ตอนที่22 เมื่อรุ่นพี่โมริจะมีลูกศิษย์

ตอนที่23 ยามเมื่อทามากิน็อตหลุด

ตอนที่24 แล้วเคียวยะก็ได้พบ

ตอนที่25 คำประกาศยุบโฮสต์คลับ

ตอนที่26 นี่แหละ! งานเทศกาลโอรันของพวกเรา

## เพลงประกอบ
* Opening : Sakura KISS
* Ending :  Shissou

## เพลงตัวละคร
* Suou Tamaki Image Song : Guilty Beauty Love (บาปต่อรักอันงดงาม)
* Otori Kyouya Image Song : Tsumetai Yoru (รัตติกาลที่หนาวเหน็บ)
* Hitachiin Hikaru,Kaoru Image Song : Bokura no Love Style (รูปแบบความรักของพวกเรา)
* Haninozuka Misukuni Image Song : Doki Doki Waku Waku (คึกคักๆ ตื่นเต้นๆ)
* Morinozuka Takashi Image Song : Itsumo Soba ni (จะอยู่เคียงข้างเสมอ) 
* Fujioka Haruhi Image Song : Little Wing (ปีกเล็กๆ)
* HostClub : Mata Ashita! ( พบกันใหม่พรุ่งนี้ )

หมายเหตุ : เพลง Little Wing เป็นเพลง OST ลิบซิงค์ของฮารุฮิในอนิเมะ "ตอนที่ 19 : การท้าทายจากโรเบเลีย" ด้วย

## อ้างอิง

## แหล่งข้อมูลอื่น
* เว็บไซต์อย่างเป็นทางการของภาคอนิเมะ
* เว็บไซต์แฟนคลับ ภาษาอังกฤษ 

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:การ์ตูนญี่ปุ่นแนวฮาเร็มชาย
หมวดหมู่:ภาพยนตร์ญี่ปุ่น
หมวดหมู่:ความหลากหลายทางเพศในอนิเมะและมังงะ
หมวดหมู่:โรงเรียนในวรรณกรรม
หมวดหมู่:การ์ตูนญี่ปุ่นแนววรรณกรรมล้อ
หมวดหมู่:โบนส์
หมวดหมู่:บงกช
หมวดหมู่:มังงะที่ได้รับการดัดแปลงเป็นภาพยนตร์